કોગ્રેસ અધ્યક્ષે એગ્રિકલ્ચર, વિદેશ નીતિ, ઈંધણની કિંમતો અને નોકરીઓના અવસર પેદા કરવા જેવા મુદ્દાઓ પર મોદી સરકારને ‘F’ ગ્રેડ આપ્યો છે. એટલું જ નહી રાહુલે આક્ષેપો કરતા કહ્યુ હતુ કે મોદી સરકારને નવા સુત્રોચ્ચાર બનાવવા અને સેલ્ફ પ્રમોશનમાં ‘A’+ ગ્રેડ આપ્યો છે. આ ઉપરાંત યોગને ‘B-ગ્રેડ’ આપવામાં આવ્યો છે. પીએમ મોદી હંમેશા યોગને મહત્વપુર્ણ જણાવતા જીવનમાં પૂર્ણ શારીરિક અને માનસિક વિકાસ માટે તેને મહત્વપૂર્ણ દરજ્જો આપે છે. 24 મે પીએમ મોદીએ ટીમ ઈન્ડિયાના કેપ્ટન વિરાટ કોહલીના ફિટનેસ ચેલેન્જને લઈ પ્રતિક્રિયા આપતા કહ્યુ હતુ કે ટુંક સમયમાં તેઓ પોતાનો વીડિયો શેયર કરશે.